
17 februarie 2005
R A P O R T

asupra proiectului de Lege pentru aprobarea Ordonanţei de urgenţă a Guvernului nr.93/2004 pentru completarea alin.(1) al art.79 din Legea nr.164/2001 privind pensiile militare de stat
1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.93/2004 pentru completarea alin.(1) al art.79 din Legea nr.164/2001 privind pensiile militare de stat, trimis cu adresa nr.P.L.-X 29 din 14 februarie 2005.

La întocmirea prezentului raport, Comisia a avut în vedere avizele Consiliului Legislativ şi cele primite de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi;

· Comisia pentru apărare, ordine publică şi siguranţă naţională;

Proiectul de lege are ca obiect de reglementare completarea alineatului (1) al articolului 79 din Legea nr.164/2001 privind pensiile militare de stat, republicată, cu modificările şi completările ulterioare, în sensul introducerii unui text nou ca litera c), în temeiul căruia se poate solicita, la cerere, recalcularea pensiilor militare stabilite anterior datei intrării în vigoare a Legii nr.164/2001, prin adăugarea stagiului de cotizare asimilat constituit din perioada cursurilor la zi în învăţământul superior.
Comisia propune Plenului adoptarea proiectului de lege pentru instituirea unui tratament juridic egal al pensionarilor militari cu cei din sistemul public de pensii, având în vedere necesitatea adoptării aceleiaşi soluţii pentru recunoaşterea vechimii constituite din perioada cursurilor la zi din învăţământul superior.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
3. La dezbaterea proiectului nu au participat invitaţi.

4. La lucrările comisiei au fost prezenţi 16 deputaţi, din totalul de 17 membri ai comisiei.

Raportul comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din 7 februarie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.


În urma dezbaterilor în şedinţa din 16 februarie 2005, Comisia propune admiterea fără modificări a proiectului de lege.
VICEPREŞEDINTE,




SECRETAR,


Ion MÎNZÎNĂ





Karoly KEREKES
Întocmit, 

Expert Monica Rallu CURTA

